Ehdotus NEUVOSTON ASETUS lopullisen polkumyyntitullin käyttöön ottamisesta Kiinan kansantasavallasta peräisin olevan viinihapon tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta annetun asetuksen (EY) N:o 130/2006 muuttamisesta sekä yrityksen Hangzhou Bioking Biochemical Engineering Co., Ltd jättämisestä lopullisten toimenpiteiden ulkopuolelle /* COM/2012/0114 final - 2012/0053 (NLE) */





PERUSTELUT 1. EHDOTUKSEN TAUSTA · Ehdotuksen perustelut ja tavoitteet Tämä ehdotus koskee toimenpiteistä, joita yhteisö voi toteuttaa polkumyyntitoimenpiteitä ja tukien vastaisia toimenpiteitä koskevan WTO:n riitojenratkaisuelimen hyväksymän raportin johdosta, 23. heinäkuuta 2001 annetun neuvoston asetuksen (EY) N:o 1515/2001 soveltamista Kiinan kansantasavallasta peräisin olevan viinihapon tuonnissa sovellettavan polkumyyntitullin voimassaolon päättymistä koskevassa tarkastelumenettelyssä. · Yleinen tausta Ehdotus perustuu neuvoston asetuksen (EY) N:o 1515/2001 soveltamiseen ja neuvoston asetuksen (EY) N:o 130/2006 tarkistamiseen, jossa otettiin huomioon WTO:n valituselimen raportti asiassa Mexico – Beef and Rice[1]. · Voimassa olevat aiemmat säännökset Tällä hetkellä voimassa oleva toimenpide on lopullinen polkumyyntitulli, joka on otettu käyttöön Kiinan kansantasavallasta peräisin olevan viinihapon tuontia koskevalla neuvoston asetuksella (EY) N:o 130/2006 (EUVL L 23, 27.1.2006, s. 1), sellaisena kuin se on viimeksi muutettuna neuvoston asetuksella (EY) N:o 150/2008 (EUVL L 48, 22.2.2008, s. 1). · Johdonmukaisuus suhteessa unionin muuhun politiikkaan ja muihin tavoitteisiin Ei sovelleta. 2. KUULEMISET JA VAIKUTUSTEN ARVIOINTI · Intressitahojen kuuleminen Menettelyn osapuolilla on ollut tilaisuus puolustaa etujaan tämän tutkimuksen yhteydessä. · Asiantuntijatiedon käyttö Ulkopuolisten asiantuntijoiden käyttö ei ollut tarpeen. · Vaikutusten arviointi Ehdotus perustuu neuvoston asetuksen (EY) N:o 1515/2001 täytäntöönpanoon. Tässä asetuksessa ei säädetä yleisestä vaikutusten arvioinnista. 3. EHDOTUKSEN OIKEUDELLINEN SISÄLTÖ · Ehdotetun toimen lyhyt kuvaus Komissio pani 26. tammikuuta 2011 asetuksen (EY) N:o 1515/2001 2 artiklan 3 kohdan mukaisesti vireille neuvoston asetuksen (EY) N:o 130/2006 tarkastelumenettelyn, joka koskee Kiinan kansantasavallasta peräisin olevan viinihapon tuonnissa sovellettavien polkumyyntitoimenpiteiden voimassaolon päättymistä. Tarkastelua koskevassa tutkimuksessa todettiin, että kun otetaan huomioon WTO:n valituselimen raportti asiassa Mexico — Beef and Rice, neuvoston asetuksella (EY) N:o 130/2006 käyttöön otettujen toimenpiteiden soveltaminen Hangzhou Bioking -yritykseen ei ollut enää asianmukaista ja neuvoston asetusta (EY) N:o 130/2006 olisi muutettava. Tästä syystä ehdotetaan, että neuvosto hyväksyy liitteenä olevan ehdotuksen asetukseksi, jolla Hangzhou Bioking –yritys jätetään neuvoston asetuksen (EY) N:o 130/2006 soveltamisalan ulkopuolelle ja joka olisi julkaistava Euroopan unionin virallisessa lehdessä viimeistään 24. huhtikuuta 2012. · Oikeusperusta Neuvoston asetus (EY) N:o 1515/2001, annettu 23 päivänä heinäkuuta 2001, toimenpiteistä, joita yhteisö voi toteuttaa polkumyyntitoimenpiteitä ja tukien vastaisia toimenpiteitä koskevan WTO:n riitojenratkaisuelimen hyväksymän raportin johdosta. · Toissijaisuusperiaate Ehdotus kuuluu unionin yksinomaiseen toimivaltaan. Sen vuoksi siihen ei sovelleta toissijaisuusperiaatetta. · Suhteellisuusperiaate Ehdotus on suhteellisuusperiaatteen mukainen seuraavista syistä: Toimintatavan takia mahdollisuutta kansallisiin päätöksiin ei ole. Vaatimusta, jonka mukaan unionille, kansallisille viranomaisille, alue- ja paikallisviranomaisille, talouden toimijoille ja kansalaisille aiheutuvan taloudellisen ja hallinnollisen rasituksen olisi pysyttävä mahdollisimman pienenä ja oltava oikeassa suhteessa tavoitteeseen, ei sovelleta. · Sääntelytavan valinta Ehdotettu sääntelytapa: asetus. Muut sääntelytavat eivät soveltuisi seuraavasta syystä: Edellä mainitussa perusasetuksessa ei säädetä muista vaihtoehdoista. 4. TALOUSARVIOVAIKUTUKSET Ehdotuksella ei ole vaikutusta unionin talousarvioon. 2012/0053 (NLE) Ehdotus NEUVOSTON ASETUS lopullisen polkumyyntitullin käyttöön ottamisesta Kiinan kansantasavallasta peräisin olevan viinihapon tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta annetun asetuksen (EY) N:o 130/2006 muuttamisesta sekä yrityksen Hangzhou Bioking Biochemical Engineering Co., Ltd jättämisestä lopullisten toimenpiteiden ulkopuolelle EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon toimenpiteistä, joita yhteisö voi toteuttaa polkumyyntitoimenpiteitä ja tukien vastaisia toimenpiteitä koskevan WTO:n riitojenratkaisuelimen hyväksymän raportin johdosta, 23 päivänä heinäkuuta 2001 annetun neuvoston asetuksen (EY) N:o 1515/2001[2] ja erityisesti sen 2 artiklan 1 kohdan, ottaa huomioon ehdotuksen, jonka Euroopan komissio, jäljempänä ’komissio’, on tehnyt neuvoa-antavaa komiteaa kuultuaan sekä katsoo seuraavaa: A. MENETTELY 1. Voimassa olevat toimenpiteet (1) Neuvosto otti asetuksella (EY) N:o 130/2006[3] käyttöön 0–34,9 prosentin suuruisen lopullisen polkumyyntitullin Kiinan kansantasavallasta, jäljempänä ’Kiina’, peräisin olevan viinihapon tuonnissa. Kiinalaisen vientiä harjoittavan tuottajan Hangzhou Bioking Biochemical Engineering Co., Ltd., jäljempänä ’Hangzhou Bioking’, tuottamalle viinihapolle asetettu lopullinen polkumyyntitulli oli 0 prosenttia. 2. Toimenpiteiden voimassaolon päättymistä koskevan tarkastelun ja Hangzhou Biokingiä koskevia voimassa olevia toimenpiteitä koskevan tarkastelun käynnistäminen (2) Julkaistuaan ilmoituksen[4] polkumyynnin vastaisten toimenpiteiden voimassaolon lähestyvästä päättymisestä komissio on 27 päivänä lokakuuta 2009 vastaanottanut polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009[5], jäljempänä ’perusasetus’, 11 artiklan 2 kohdan mukaisen toimenpiteiden voimassaolon päättymistä koskevan tarkastelupyynnön. (3) Kun komissio oli neuvoa-antavaa komiteaa kuultuaan todennut, että on olemassa riittävä näyttö toimenpiteiden voimassaolon päättymistä koskevan tarkastelun panemiseksi vireille, se ilmoitti 26 päivänä tammikuuta 2011 perusasetuksen 11 artiklan 2 kohdan mukaisen tutkimuksen aloittamisesta julkaisemalla asiaa koskevan ilmoituksen[6], jäljempänä ’vireillepanoilmoitus’, Euroopan unionin virallisessa lehdessä. (4) Vireillepanoilmoituksessa komissio ilmoitti myös panevansa asetuksen (EY) N:o 1515/2001 2 artiklan 3 kohdan nojalla vireille Hangzhou Biokingiä koskevien toimenpiteiden tarkastelun, jotta asetusta (EY) N:o 130/2006 voidaan tarvittaessa muuttaa WTO:n valituselimen raportin ”Mexico – Definitive Anti-dumping Measures on Beef and Rice” [7] johdosta. Kyseisen raportin 305 ja 306 kohdassa todetaan, että jos vientiä harjoittavan tuottajan ei alkuperäisessä tutkimuksessa ole todettu harjoittaneen polkumyyntiä, se on jätettävä tällaisen tutkimuksen perusteella käyttöön otettavien lopullisten toimenpiteiden ulkopuolelle eikä siihen voida kohdistaa hallinnollista tarkastelua eikä muuttuneista olosuhteista johtuvaa tarkastelua. 3. Uuden menettelyn vireillepano (5) Komissio ilmoitti 29 päivänä heinäkuuta 2011 Euroopan unionin virallisessa lehdessä julkaistulla ilmoituksella[8] panevansa perusasetuksen 5 artiklan nojalla vireille Kiinasta peräisin olevan viinihapon tuontia Euroopan unioniin koskevan polkumyyntitutkimuksen, joka koskee vain Hangzhou Biokingiä. 4. Hangzhou Biokingin sulkeminen neuvoston asetuksella (EY) N:o 130/2006 käyttöön otetun lopullisen polkumyyntitoimenpiteen ulkopuolelle (6) Hangzhou Bioking olisi suljettava asetuksella (EY) N:o 130/2006 käyttöön otetun lopullisen polkumyyntitoimenpiteen ulkopuolelle, jottei Hangzhou Biokingiin sovellettaisi samanaikaisesti kahta polkumyyntimenettelyä, ON HYVÄKSYNYT TÄMÄN ASETUKSEN: 1 artikla Muutetaan asetus (EY) N:o 130/2006 seuraavasti: Poistetaan 1 artiklan 2 kohdassa olevasta taulukosta kohta, joka koskee yritystä Hangzhou Bioking Biochemical Engineering Co., Ltd, ja korvataan kohta ”Kaikki muut yritykset” kohdalla ”Kaikki muut yritykset (lukuun ottamatta yritystä Hangzhou Bioking Biochemical Engineering Co., Ltd – Taric-lisäkoodi A687)”. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] Mexico – Definitive Anti-dumping Measures on Beef and Rice, valituselimen raportti, WT/DS295/AB/R, 29. marraskuuta 2005. [2] EYVL L 201, 26.7.2001, s. 10. [3] EUVL L 23, 27.1.2006, s. 1. [4] EUVL L 343, 22.12.2009, s. 51. [5] EUVL C 211, 4.8.2010, s. 11. [6] EUVL C 24, 26.1.2011, s. 14. [7] WT/DS295/AB/R, 29. marraskuuta 2005. [8] EUVL C 223, 29.7.2011, s. 11.